২০১৯ সাফ মহিলা চ্যাম্পিয়নশিপ
২০১৯ সাফ মহিলা চ্যাম্পিয়নশিপ হল দক্ষিণ এশীয় ফুটবল ফেডারেশন কর্তৃক দক্ষিণ এশিয়ার জাতীয় মহিলা ফুটবল দলসমূহের জন্য আয়োজিত দ্বিবার্ষিক ফুটবল প্রতিযোগিতা সাফ মহিলা চ্যাম্পিয়নশিপের ৫ম আসর। প্রতিযোগিতাটি ১৭-২৬ ডিসেম্বর ২০১৮ সালে শ্রীলঙ্কায় অনুষ্ঠিত হওয়ার কথা ছিল, কিন্তু শ্রীলঙ্কা তাদের আয়োজকের দাবি প্রত্যাহার করলে, সময় পুনঃনির্ধারিত করা হয়। পরবর্তীতে ২০১৯ সালের ১২-২২ জানুয়ারি সময় নির্ধারণ করা হয় এবং নেপাল আয়োজক হতে আগ্রহ প্রকাশ করে। এবং শেষমেষ নির্ধারিত সময়ে নেপালে চ্যাম্পিয়নশিপে সমাপ্তি হয়। সমাপনী খেলায় ভারত ৩-১ গোলে নেপালকে পরাজিত করে শিরোপা অর্জন করে।